નવી દિલ્હી : જીએશટી પરિષદની આજે થયેલી બેઠકમાં નવા અપ્રત્યક્ષ કર પ્રણાલી માટે પ્રસ્તાવિત બે પ્રમુખ મુસદ્દાઓને કેન્દ્રીય જીએસટી (સીજીએસટી) અને એકીકૃત જીએસટી (આઇજીએસટી)ની રૂપરેખા પર સંમતી સધાઇ ચુકી છે જો કે તેના પર અંતિમ મંજુરી માર્ચનાં મધ્યમાં જ મળવાની સંભાવના છે. કેન્દ્રીય નાણામંત્રી અરૂણ જેટલીએ આજે રાજ્યનાણા મંત્રીઓ સાથે મુલાકાત કરી હતી અને કેન્દ્ર શાસિત પ્રદેશો દ્વારા અખત્યાર કરવામાં આવેલા જીએસટી મોડેલ પર ચર્ચા કરવામાં આવી. જો કે રાજ્ય જીએસટી વિધેયક અંગે કોઇ ચર્ચા થઇ નહોતી.